**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL VIEŠOSIOS ĮSTAIGOS ŠILUTĖS PIRMINĖS SVEIKATOS PRIEŽIŪROS CENTRO METINIŲ FINANSINIŲ ATASKAITŲ RINKINIO PATVIRTINIMO IR PRITARIMO ĮSTAIGOS VEIKLOS ATASKAITAI**

2020 m. balandžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, Lietuvos Respublikos sveikatos priežiūros įstaigų įstatymo 28 straipsnio 10 punktu, Šilutės rajono savivaldybės taryba n u s p r e n d ž i a:

1. Patvirtinti viešosios įstaigos Šilutės pirminės sveikatos priežiūros centro 2019 metų metinių finansinių ataskaitų rinkinį ([pridedama](TUR14priedas1.zip)).

2. Pritarti viešosios įstaigos Šilutės pirminės sveikatos priežiūros centro 2019 metų veiklos ataskaitai ([pridedama](TUR14priedas2.docx)).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-04-

Dalia Rudienė

2020-04-09

Arvydas Bielskis

2020-04-08

Vita Stulgienė

2020-04-08

Rengė Zita Tautvydienė, tel. (8 441) 79 206, el. p. zita.tautvydiene@silute.lt

2020-04-08

ŠILUTĖS RAJONO SAVIVALDYBĖS ADMINISTRACIJOS

ŪKIO SKYRIAUS TURTO POSKYRIS

AIŠKINAMASIS RAŠTAS

**Dėl TARYBOS SPRENDIMO** „**DĖL VIEŠOSIOS ĮSTAIGOS ŠILUTĖS PIRMINĖS SVEIKATOS PRIEŽIŪROS CENTRO METINIŲ FINANSINIŲ ATASKAITŲ RINKINIO PATVIRTINIMO IR PRITARIMO ĮSTAIGOS VEIKLOS ATASKAITAI“ PROJEKTO**

2020 m. balandžio 8 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Patvirtinti viešosios įstaigos Šilutės pirminės sveikatos priežiūros centro 2019 metų finansines ataskaitas, susipažinti su Įstaigos veikla 2019 metais. |  |
| ***2. Kaip šiuo metu yra sureguliuoti projekte aptarti klausimai.*** |
| Pagal [Lietuvos Respublikos vietos savivaldos įstatymo](https://www.e-tar.lt/portal/lt/legalAct/TAR.D0CD0966D67F/asr) 16 straipsnio 2 dalies 19 punktą išimtinė savivaldybės tarybos kompetencija viešųjų įstaigų, kurių savininkė yra savivaldybė, metinių veiklosataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas, o pagal 3 dalies 5 punktą paprastoji savivaldybės tarybos kompetencija yra savivaldybės viešųjų įstaigų, kurių savininkė yra savivaldybė, finansinių ataskaitų rinkinių tvirtinimas. Pagal [Lietuvos Respublikos viešųjų įstaigų įstatymo](https://www.e-tar.lt/portal/lt/legalAct/TAR.1E52802BE548/asr) 10 straipsnio 1 dalies 6 punktą viešosios įstaigos visuotinis dalininkų susirinkimas per 4 mėnesius nuo finansinių metų pabaigos tvirtina metinių finansinių ataskaitų rinkinį, o pagal 10 straipsnio 5 dalį kiekvienais metais per 4 mėnesius nuo viešosios įstaigos finansinių metų pabaigos turi įvykti eilinis visuotinis dalininkų susirinkimas, kuriam įstaigos vadovas privalo pateikti viešosios įstaigos metinių finansinių ataskaitų rinkinį ir praėjusių finansinių metų viešosios įstaigos veiklos ataskaitą. Pagal minėto įstatymo 10 straipsnio 8 dalį viešosios įstaigos savininko raštiški sprendimai prilyginami visuotinio dalininkų susirinkimo sprendimams. Pagal [Lietuvos Respublikos sveikatos priežiūros įstaigų įstatymo](https://www.e-tar.lt/portal/lt/legalAct/TAR.C81BD50A27C6/asr) 28 straipsnio 10 punktą, Lietuvos nacionalinės sveikatos sistemos viešosios įstaigos steigėjo kompetencija turėti kitokių teisių ir pareigų, jei jos neprieštarauja įstatymams. Viešoji įstaiga [Šilutės pirminės sveikatos priežiūros centras 2020 m. balandžio 2 d. raštu](TUR14priedas3.pdf) Nr. S1(1.40)-192 „Dėl įstaigos veiklos ataskaitos pateikimo“ pateikė Įstaigos 2019 m. veiklos ataskaitą bei [2020 m. kovo 12 d. raštu](TUR14priedas6.pdf) Nr. S1(1.40)-164 „Dėl 2019 metų finansinių ataskaitų rinkinio pateikimo“ pateikė 2019 m. metinių finansinių ataskaitų rinkinį.Finansinės būklės ataskaita pagal 2019 m. gruodžio 31 d. duomenis:1) Įstaigos ilgalaikis turtas – 237 749 Eur; trumpalaikis turtas – 618 764 Eur, iš to skaičiaus: atsargos – 21 284 Eur, išankstiniai apmokėjimai – 7 103 Eur, per vienus metus gautinos sumos – 176 408 Eur, pinigai ir pinigų ekvivalentai – 413 969 Eur. Turtas iš viso – 856 513 Eur. 2) Finansavimo sumos – 109 983 Eur, įsipareigojimai – 137 459 Eur (ilgalaikiai įsipareigojimai – 0 Eur, trumpalaikiai įsipareigojimai – 137 459 Eur (tiekėjams mokėtinos sumos – 17 462 Eur, su darbo santykiais susiję įsipareigojimai – 63 Eur, sukauptos mokėtinos sumos – 119924 Eur, kiti trumpalaikiai įsipareigojimai – 10 Eur), grynasis turtas – 609 071 Eur (dalininkų kapitalas – 36 720 Eur, rezervai – 30 111 Eur, sukauptas perviršis – 542 240 Eur (einamųjų metų deficitas – 63 717 Eur, ankstesniųjų metų perviršis – 605 957 Eur). Finansavimo sumų, įsipareigojimų, grynojo turto ir mažumos dalies iš viso – 856 513 Eur. Įstaigos einamųjų metų veiklos rezultatas deficitas – -63 717 Eur (VšĮ Šilutės pirminės sveikatos priežiūros centro perviršis – 19 310 Eur, VšĮ Juknaičių ambulatorijos deficitas – -27 018 Eur, VšĮ Švėkšnos pirminės sveikatos priežiūros centro deficitas – -56 391 Eur, VšĮ Vainuto ambulatorijos perviršis – 378 Eur). Viešosios įstaigos Šilutės pirminės sveikatos priežiūros centro 2019 m. veiklos ataskaitą parengė direktorė Lina Stanišauskienė. Ataskaita [pridedama.](TUR14priedas7.docx)  |
| ***3. Kokių pozityvių rezultatų laukiama.*** |
| Vadovaujantis teisės aktais, patvirtintos Įstaigos 2019 metų metinės finansinės ataskaitos, susipažinta su Įstaigos veikla. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nenumatoma. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti,, priėmus teikiamą projektą.*** |
| Nėra. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.***  |
| Antikorupcinio vertinimo atlikti nereikia. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.*** |
| Viešosios įstaigos Šilutės pirminės sveikatos priežiūros centro 2019 metų metinių finansinių ataskaitų auditą atliko UAB „Audito tikslas“.Auditoriaus nuomone, finansinės ataskaitos visais reikšmingais atžvilgiais teisingai pateikia viešosios įstaigos Šilutės pirminės sveikatos priežiūros centro 2019 m. gruodžio 31 d. finansinę būklę ir tą dieną pasibaigusių metų finansinius veiklos rezultatus bei pinigų srautus, vadovaujantis Lietuvos Respublikoje galiojančiais teisės aktais, reglamentuojančiais buhalterinę apskaitą ir finansinių ataskaitų sudarymą ir Viešojo sektoriaus apskaitos ir finansinės atskaitomybės standartus. Metinių finansinių ataskaitų auditoriaus [išvada](TUR14priedas4.pdf) ir [audito ataskaita](TUR15priedas5.pdf) pridedamos. |
| ***8. Projekto autorius ar autorių grupė.*** |
| Zita Tautvydienė, Ūkio skyriaus Turto poskyrio vedėja. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Viešoji įstaiga Šilutės pirminės sveikatos priežiūros centras, metinių finansinių ataskaitų rinkinys, veiklos ataskaita. |
|  ***10. Kiti, autorių nuomone, reikalingi pagrindimai ir paaiškinimai.*** |
| Viešosios įstaigos Šilutės pirminės sveikatos priežiūros centro stebėtojų taryba 2020-03-26 posėdyje svarstė Įstaigos 2019 metų metinių finansinių ataskaitų rinkinį bei Įstaigos veiklos ataskaitą ir pritarė joms. |

Ūkio skyriaus Turto poskyrio vedėja Zita Tautvydienė